Huutavan ääni korvessa/Kappale 4
Rakas sielu, pysähdy siis synninjuoksussasi, ennenkuin matkan loppu tulee, ja sinä joudut tuohon kauheaan ja onnettomaan tilaan. Oi ihminen! Oi syntinen! Malta mielesi! Sinulla on kuolematon sielu. Etkö huomaa ja käsitä, missä tavattomassa vaarassa olet ollessasi kääntymätön ja uudesti- syntymätön? Päivä päivältä riennät lähemmäksi kadotustasi. Muista, että synnissä suruttomana eläessäsi olet joka hetki ja silmänräpäys juoksemassa kohti sitä järveä, joka tulta ja tulikiveä palaa. Jos nyt tänään ja tällä hetkellä kuolet, tai milloin hyvänsä tuossa hengellisesti kuolleessa tilassasi ollen, ei ole sinulla odotettavissa muuta kuin ikuisesti palava kuuma liekki, jossa omantuntosi mato, joka nyt nukkuu, virkoaa sinua ahdistamaan. Se ei milloinkaan lakkaa syyttämästä, tuomitsemasta, vaivaamasta ja kiduttamasta sinua sammumattomassa tulessa ja loppumattomassa vaivassa. Ja tässä hirvittävässä tuskan paikassa on sinun perkeleitten ja kirottujen joukossa oltava iankaikkisuudet.

Huutavan ääni korvessa